CELEX: 62005CO0093
Language: da
Date: 2006-07-13 00:00:00
Title: Kendelse afsagt af Domstolens Sjette Afdeling den 13. juli  2006. # Teemu Hakala mod Oy L. Simons Transport Ab. # Anmodning om præjudiciel afgørelse: Korsholms tingsrätt - Finland. # Procesreglementets artikel 104, stk. 3, andet afsnit - spørgsmål, hvis besvarelse ikke giver anledning til nogen rimelig tvivl - forordning (EØF) nr. 3820/85 - harmonisering af visse bestemmelser på det sociale område inden for vejtransport - aflønning af en fører, der er arbejdstager, baseret på den tilbagelagte strækning - forbud mod en sådan aflønningsordning, medmindre den ikke er til fare for færdselssikkerheden. # Sag C-93/05.

Kendelse afsagt af Domstolen (Sjette Afdeling) den 13. juli 2006 – Hakala mod L. Simons Transport
      (sag C-93/05)
      »Procesreglementets artikel 104, stk. 3, andet afsnit – spørgsmål, hvis besvarelse ikke giver anledning til nogen rimelig
         tvivl – forordning (EØF) nr. 3820/85 – harmonisering af visse bestemmelser på det sociale område inden for vejtransport –
         aflønning af en fører, der er arbejdstager, baseret på den tilbagelagte strækning – forbud mod en sådan aflønningsordning,
         medmindre den ikke er til fare for færdselssikkerheden«
      
      Transport - vejtransport – sociale bestemmelser (Rådets forordning nr. 3820/85, art. 10) (jf. præmis 24-28 og 30)
      Angående
      
         
               Anmodning om præjudiciel afgørelse – Korsholms tingsrätt – fortolkning af artikel 10 i Rådets forordning (EØF) nr. 3820/85
                  af 20. december 1985 om harmonisering af visse bestemmelser på det sociale område inden for vejtransport (EFT L 370, s. 1)
                  – aflønning af en fører, der er arbejdstager, baseret på den tilbagelagte strækning.
               
            Konklusion 
      
         
                   
               
               
                  
               
               
                  	En aflønningsordning, der er baseret på den tilbagelagte strækning, er i strid med artikel 10 i Rådets forordning (EØF) nr. 3820/85
                     af 20. december 1985 om harmonisering af visse bestemmelser på det sociale område inden for vejtransport, medmindre en sådan
                     ordning ikke er til fare for færdselssikkerheden. Det tilkommer den nationale ret under hensyn til hovedsagens samtlige omstændigheder
                     at vurdere, om dette er tilfældet.